ಎಷ್ಟು ಸಾಧ್ಯವೋ, ಅಷ್ಟು ಹೊತ್ತು ಕ್ರೀಸ್ ನಲ್ಲಿರಲು ಬಯಸಿದ್ದೆ: ರೋಹಿತ್ ಶರ್ಮಾ ಸಾಧ್ಯವಾದಷ್ಟು ಕಾಲ ಕ್ರೀಸ್ ನಲ್ಲಿ ಇರಲು ಬಯಸಿದ್ದೇ ಎಂದು ಭಾರತದ ಆರಂಭಿಕ ಆಟಗಾರ ರೋಹಿತ್ ಶರ್ಮಾ ಅವರು ಹೇಳಿದ್ದಾರೆ. ಲಂಡನ್: ಸಾಧ್ಯವಾದಷ್ಟು ಕಾಲ ಕ್ರೀಸ್ ನಲ್ಲಿ ಇರಲು ಬಯಸಿದ್ದೇ ಎಂದು ಭಾರತದ ಆರಂಭಿಕ ಆಟಗಾರ ರೋಹಿತ್ ಶರ್ಮಾ ಅವರು ಹೇಳಿದ್ದಾರೆ.ಎರಡನೇ ಇನ್ನಿಂಗ್ಸ್ ನಲ್ಲಿ 127 ರನ್ ಗಳಿಸಿದ ನಂತರ ಪಂದ್ಯ ಶ್ರೇಷ್ಠ ಪ್ರಶಸ್ತಿ ಪಡೆದ ರೋಹಿತ್, "ಎರಡನೇ ಇನ್ನಿಂಗ್ಸ್ ಎಷ್ಟು ಮುಖ್ಯ ಎಂದು ನಮಗೆ ತಿಳಿದಿದೆ. ಬ್ಯಾಟ್ಸ್‌ಮನ್‌ಗಳು ಮತ್ತು ಇಡೀ ತಂಡದ ಪರವಾಗಿ ವಿರಾಟ್ ಕೊಹ್ಲಿ ಪ್ರಸ್ತಾಪಿಸಿದ ಪ್ರಯತ್ನವು ಬಹಳ ಮುಖ್ಯವಾಗಿತ್ತು. ವಿದೇಶಿ ನೆಲದಲ್ಲಿ ಇದು ನನ್ನ ಮೊದಲ ಶತಕ. ನಾನು ತಂಡವನ್ನು ಉತ್ತಮ ಸ್ಥಿತಿಗೆ ಕೊಂಡೊಯ್ಯಲು ಸಾಧ್ಯವಾಯಿತು. ಇದರಿಂದ ನನಗೆ ತುಂಬಾ ಸಂತೋಷವಾಗಿದೆ. ನನ್ನ ಮನಸ್ಸಿನಲ್ಲಿ ಶತಕ ಇರಲಿಲ್ಲ, ಬ್ಯಾಟಿಂಗ್ ವಿಭಾಗದ ಮೇಲಿನ ಒತ್ತಡದ ಬಗ್ಗೆ ನಮಗೆ ತಿಳಿದಿತ್ತು, ಆದ್ದರಿಂದ ನಾವು ತಾಳ್ಮೆಯಿಂದ ಇದ್ದೆವು ಮತ್ತು ಪರಿಸ್ಥಿತಿಗೆ ತಕ್ಕಂತೆ ಬ್ಯಾಟಿಂಗ್ ಮಾಡಿದ್ದೇವೆ" ಎಂದು ಹೇಳಿದ್ದಾರೆ.ಇದನ್ನು ಓದಿ: ದ್ರಾವಿಡ್ ದಾಖಲೆ ಮುರಿದ ರೋಹಿತ್ ಶರ್ಮಾ!"ಒಮ್ಮೆ ನಾವು ಮುನ್ನಡೆ ಸಾಧಿಸಿದ ನಂತರ, ನಾವು ಎದುರಾಳಿ ತಂಡದ ಬೌಲರ್‌ಗಳ ಮೇಲೆ ಒತ್ತಡ ಹೇರಲು ಬಯಸಿದ್ದೆವು. ನಾನು ತಂಡಕ್ಕೆ ಕೊಡುಗೆ ನೀಡಲು ಪ್ರಯತ್ನಿಸಿದೆ, ಅದು ನನಗೆ ಮುಖ್ಯವಾಗಿದೆ. ಇನ್ನಿಂಗ್ಸ್ ಆರಂಭಿಸುವ ಮಹತ್ವ ನನಗೆ ತಿಳಿದಿದೆ. ನಾನು ತಂಡಕ್ಕಾಗಿ ಏನನ್ನಾದರೂ ಮಾಡಲು ಸಾಧ್ಯವಾಯಿತು ಎಂದು ನನಗೆ ಖುಷಿಯಾಗಿದೆ. ಸವಾಲನ್ನು ಸ್ವೀಕರಿಸುವುದು ಯಾವಾಗಲೂ ಮುಖ್ಯ, ಮುಂದೆ ಅದು ಸುಲಭವಲ್ಲ" ಎಂದು ತಿಳಿಸಿದ್ದಾರೆ.